paragraph_text: U drugoj pripovijesti, Thor je krenuo upecati Zmiju svijeta s divom Hymirom. Nakon što mu je div odbio dati mamac, Thor mu je ubio najvećeg vola i njegovu glavu stavio na udicu. Pošto su odveslali do mjesta gdje je div uobičavao loviti ribu, div je iz mora izvukao dva kita. Thor je zahtijevao da odu još dalje usprkos divovim upozorenjima. Thor je pripremio veliku udicu, te je Jormungand zagrizla. Thor je zmiju izvukao iz mora, a div se prepao i presjekao udicu baš kada je Thor posegao za svojim maljem Mjollnirom i tako pustio zmiju.